Love Is Strange

«Love Is Strange» er ein song av den amerikanske rhythm and blues-duetten Mickey & Sylvia, som kom ut seint i november 1956 på Groove.

Songen var basert på eit gitarriff av Jody Williams. Songen vart skriven av Bo Diddley under namnet til kona hans på den tida, Ethel Smith, og vart spelt inn av mellom andre Bo og Buddy Holly. Gitarriffet vart òg nytta av Dave «Baby» Cortez i instrumentalen «Rinky Dink» i 1962, som òg er tilskriven Diddley.

 Bakgrunn og innspeling 
På ein konsert i Howard Theatre i Washington, D.C. høyrde Mickey og Sylvia Jody Williams spele eit gitarriff som Williams hadde spelt på debutsingelen til Billy Stewart, «Billy's Blues». «Billy's Blues» vart gjeven ut på singel i juni 1956 med ei blanding av vanlege bluesinstrument og afrokubanske instrument. Sylvia Robinson hevdar at ho og Mickey Baker skreiv teksten, medan Bo Diddley hevdar han skreiv han. 

Den første innspelinga av «Love Is Strange» vart gjort av Bo Diddley, som spelte inn sin versjon 24. mai 1956 med Jody Williams på sologitar. Denne versjonen kom ikkje ut før I'm a Man: The Chess Masters, 1955–1958 i 2007. Mickey & Sylvia sin versjon vart spelt inn fleire månader seinare, den 17. oktober 1956. Ei ny Mickey & Sylvia-innspeling, nokre år seinare, vart spelt inn med Bernard «Pretty» Purdie på trommer. Det vart den første spelejobben han hadde.Bernard « Pretty » Purdie, Let The Drums Speak!,2014, page 55.

 Salslister og ettermæle
«Love Is Strange» nådde toppen av  Billboard si R&B Singles-liste den 6. mars 1957 og 11. plassen på Hot 100. I 2004 vart «Love Is Strange» innlemma i Grammy Hall of Fame.

 Andre versjonar 

 År  Artist  Liste og plassering  Merknad 1962  Lonnie Donegan  UK album (#3)  På albumet The Golden Age of Donegan. 1964  Betty Everett og Jerry Butler  US R'n'B (#42)  Singel A-side for Vee-Jay Records (med B-sida «Smile»).  1965  The Everly Brothers  UK chart (#11)  På albumet Beat & Soul 1967  Peaches & Herb  Billboard Hot 100 (#13) and R&B Singles (#16)   Med liknande dialog som på Mickey and Sylvia-versjonen.  1969  Buddy Holly  Bubbling Under Hot 100 Singles (#115) og RPM 100 (#76)  Spelt inn i 1950-åra, men kom ikkje ut før i 1969.  1969  Nancy Sinatra og Lee Hazlewood  - Sinatra og Hazlewood spelte inn ein demoversjon i 1969 for eit planlagd duettalbum, med Billy Strange som dirigent.  1971  Wings  - Kom ut på albumet Wild Life 1973  Exuma  -  På albumet Life 1975  Buck Owens og Susan Raye  Nådde Topp 20 på countrylista.  1988  Johnny Thunders og Patti Palladin  -  På albumet Copy Cats 1990  Kenny Rogers og Dolly Parton  Amerikanske countrylista (#21)  På Rodgers-albumet Love Is Strange og som singel1990  KT Oslin  -  Singel på albumet hennar Love in a Small Town 1992  Everything But The Girl  UK chart (#13)  EP-en 'Covers'

Samplingar
Delar av songen vart sampla for songen «Rinky Dink» av Bill Justis og i 2012 på Pitbull-hitten «Back in Time».

I popkulturen
Songen vart nytta i filmen Dirty Dancing og er med på filmmusikkalbumet, som er eit av dei bestseljande albuma nokon gong. 

Kjelder
Denne artikkelen bygger på «Love Is Strange» frå ,  den 18. mai 2018. 
 oppgav desse kjeldene:

Bakgrunnsstoff


Kategori:Songar frå 1956
Kategori:Singlar frå 1956
Kategori:Singlar frå 1967
Kategori:USA-amerikanske rhythm and blues-songar
Kategori:USA-amerikanske rock-and-roll-songar
Kategori:Mickey & Sylvia-songar
Kategori:Songduettar
Kategori:Songar gjevne ut posthumt
Kategori:Reprise Records-singlar
Kategori:Songar skrivne av Sylvia Robinson
Kategori:Songar på toppen av Billboard Hot R&B/Hip-Hop Songs-lista
Kategori:Songar skrivne av Bo Diddley
Kategori:Bo Diddley-songar
Kategori:Lonnie Donegan-songar
Kategori:The Everly Brothers-songar
Kategori:Buddy Holly-songar
Kategori:Nancy Sinatra-songar
Kategori:Lee Hazlewood-songar
Kategori:Sonny & Cher-songar
Kategori:Buck Owens-songar
Kategori:Wings-songar
Kategori:Susan Raye-songar
Kategori:Kenny Rogers-songar
Kategori:Dolly Parton-songar
Kategori:Johnny Thunders-songar
Kategori:Betty Everett-songar
Kategori:Everything But the Girl-songar
Kategori:Chubby Checker-songar
Kategori:Connie Francis-songar
Kategori:Jackson Browne-songar